— 277 — 



eneste mulige Smittekilde (den indre) ikke har været til Stede, og 

 at Friluftsplanterne er blevne syge paa Grund af den paa dette 

 Tidspunkt større Fare for ydre Infektion (Konidiedannelse paa de 

 primære Helminthosporioser). 



I samme Retning gaar de S. 135 meddelte Iagttagelser, at H. 

 teres ikke forekommer i de embryonale Væv af syge og sunde Byg- 

 planter. Hermed bortfalder Betingelsen for Muligheden af en indre 

 Smitte; thi hvis en saadan skulde finde Sted, maatte man kunne 

 finde Svampen overalt i de ganske unge eller nys anlagte Blade, da 

 det jo oftere er fremhævet, at Sygdommen, naar den optræder mest 

 intensivt, findes paa alle Blade af alle Planter. Vil man tiltrods 

 herfor dog hævde Sygdommens indre Oprindelse, kan det kun ske 

 under den Forudsætning, at Svampen under sit latente Liv mister 

 Evnen til at trives paa dødt Substrat, en Anskuelse, der særlig 

 efter den nærstaaende H. gramineum's Forhold i Vækstspidser o. 1. 

 (S. 127 f.) maa anses for ganske absurd. Efter Analogien med 

 Stribesygen og de primære Helminthosporioser maatte man end- 

 videre vente, at Helminthosporiosen gav sig tilkende allerede paa 

 Blade, som endnu ikke var foldede helt ud ; dette er imidlertid ikke 

 Tilfældet (S. 132). 



Efter det her oplyste maa man altsaa afvise Muligheden 

 for en indre Oprindelse af de sekundære Helmintho- 

 sporioser og antage, at de alle skyldes en udefra kom- 

 mende Infektion. Selv Muligheden for en blandet Oprindelse 

 (o: nogle Angreb stammende indefra, andre udefra) kan næppe 

 opretholdes; Forsøget S. 276 tyder sikkert paa, at de paa 2det — 

 4de Blad optrædende Angreb skyldes ydre Infektion, og Under- 

 søgelsen af de paa disse Blade stærkt angrebne Planter (S. 135) 

 viser, at Betingelsen for den indre Oprindelse af Angrebene paa 

 de senere Blade — Mycel i Stængelspidsen eller de unge Blade 1 ) — 

 mangler. 



De sekundære Angrebs Udvikling maa da antages at være 

 denne: De paa de primære Helminthosporioser dannede Konidier 

 spredes med Vind eller Insekter til de i Buskningsstadiet udviklede 

 Blade (Nr. 2— 4), paa hvilke de spirer og fremkalder Helmintho- 

 sporioser af de S. 136 omtalte Typer; paa dem dannes nye Koni- 

 dier, der spreder Sygdommen til senere udviklede eller samtidige, 

 ikke angrebne Blade o. s. v. , og saaledes vandrer Sygdommen fra 



1 ) Alle Blade og Blomsterstanden er jo anlagte paa dette Tidspunkt. 

 • Botanisk Tidsskrift. 23. Bind. 19 



